Podprogram poskytovania dotácií na obstarávanie nájomných bytov
(úplné znenie s vyznačením navrhovaných zmien)
Cieľ podprogramu
Vytvoriť podmienky na oživenie obstarávania nájomných bytov, určených na bývanie sociálne slabých skupín obyvateľstva. Obstarávanie nájomných bytov zahŕňa 
a)	výstavbou nových a dostavbu rozostavaných bytov,
b)	kúpu novopostavených bytov,
c)	obnovu historicky cenného bytového domu s bytmi v meste alebo obci zapísanej v zozname svetového kultúrneho dedičstva UNESCO,
d)	prestavbu nebytovej stavby byty.
Predmet podpory
	Predmetom podpory je poskytovanie dotácie na
a)	úhradu časti obstarávacích nákladov nájomného bytu (ďalej len „dotácie“), 
b)	úhradu časti úrokovej sadzby z komerčného úveru na obstaranie nájomných bytov (ďalej len „bonifikácie“).
Podporu poskytuje Ministerstvo výstavby a regionálneho rozvoja SR (v ďalšom len „ministerstvo“). Podpora sa financuje z prostriedkov štátneho rozpočtu alebo z prostriedkov poskytnutých z Fondu národného majetku Slovenskej republiky. Poskytnutie dotácie je viazané na splnenie stanovených podmienok. V prípade ich nedodržania musí žiadateľ dotáciu vrátiť v súlade s § 47 a § 6 ods. 4 zákona NR SR č. 303/1995 Z. z. o rozpočtových pravidlách v znení neskorších predpisov.
	Žiadateľ o dotáciu
Žiadateľom o dotáciu môže byť 
a)	obec, mesto alebo mestská časť (ďalej len „obec“),
b)	nezisková organizácia, ktorej jedným zo zakladateľov je štát alebo obec, pričom peňažný a nepeňažný vklad štátu alebo obce je najmenej 51 % majetku neziskovej organizácie a je zriadená výlučne na zabezpečenie bývania, správy, údržby a obnovy bytového fondu.
Podmienky poskytnutia dotácie
Žiadateľ obdrží dotáciu na obstaranie nájomných bytov, len ak sa zaviaže, že nájomca bytu bude spĺňať aspoň jednu z týchto podmienok
a)	mesačný príjem nájomcu a osôb s ním bývajúcich, ktorých príjmy sa posudzujú spoločne podľa osobitného predpisu, neprevyšuje trojnásobok životného minima,
b)	nájomcom je osoba s ťažkým zdravotným postihnutím.
Ministerstvo neposkytne dotáciu žiadateľovi, ktorý:
a)	neoprávnene používa alebo zadržiava prostriedky štátneho rozpočtu, alebo štátnych fondov,
b)	nesplnil voči štátu predchádzajúce záväzky vyplývajúce z Programu rozvoja bývania,
c)	pri príprave stavby nepostupoval v súlade so zákonom o verejnom obstarávaní,
d)	nemá splnené odvodové povinnosti, upravené osobitnými predpismi. 
Žiadateľ sa zaviaže, že nájomná zmluva s nájomcom bude uzavretá na dobu určitú. Súčasne sa zaviaže, že v nájomnej zmluve upraví právo nájomcu na opakované uzavretie zmluvy o nájme bytu pri dodržaní podmienok uvedených v nájomnej zmluve.
Obec môže rozhodnúť, že až 10 % bytov pridelí do užívania fyzickým osobám, ktoré majú vyšší príjem ako je trojnásobok životného minima, ak takéto osoby zabezpečujú spoločenské, kultúrne, zdravotnícke, ekonomické a sociálne potreby územného celku. Minister výstavby a regionálneho rozvoja SR môže zvýšiť podiel týchto bytov na základe odôvodnenej požiadavky obce, najviac však do výšky 40 % z celkového počtu podporených bytov v obci, ak sa vytvárajú nové pracovné miesta.
Výška podpory
Na obstaranie nájomného bytu sa môže poskytnúť podpora, pokiaľ stavebník dodrží limit nákladov na m2 podlahovej plochy bytu a stanovenú výmeru bytu. 
	Ministerstvo na kúpu bytov, výstavbu bytov a na dostavbu rozostavaných bytov poskytne dotáciu vo výške
Priemerný obstarávací náklad na 1 m2 podlahovej plochy bytu v bytovom dome (Sk)	Maximálny podiel dotácie (%)	
Bežný štandard	
do 16 500	50	
od 16 501 do 17 700	40	
od 17 701 do 18 800	30	

Priemerný obstarávací náklad na 1 m2 podlahovej plochy bytu v bytovom dome (Sk)	Maximálny podiel dotácie z obstarávacích nákladov (%)	
Bežný štandard	
do 17 920	50	
od 17 901 do 19 220	40	
od 19 221 do 20 420	30	

Ministerstvo na prestavbu nebytovej stavby na byty poskytne dotáciu vo výške
Priemerný obstarávací náklad na 1 m2 podlahovej plochy bytu v bytovom dome (Sk)	Maximálny podiel dotácie (%)	
Bežný štandard	
do 11 800	50	
od 11 801 do 12 800	40	
od 12 801 do 14 100	30	

Priemerný obstarávací náklad na 1 m2 podlahovej plochy bytu v bytovom dome (Sk)	Maximálny podiel dotácie z obstarávacích nákladov (%) 	
Bežný štandard	
do 12 820	50	
od 12 821 do 13 900	40	
od 13 901 do 15 310	30	
	
Ministerstvo môže upraviť dotáciu na výstavbu bytov odlišného nižšieho štandardu pre občanov v hmotnej núdzi v rómskych osadách, ktoré sú evidované v štátnom štatistickom zisťovaní Úradu vlády Slovenskej republiky až do 80 % obstarávacích nákladov stavby.
Priemerný obstarávací náklad na 1 m2 podlahovej plochy bytu v bytovom dome (Sk)	Maximálny podiel dotácie (%)	
Odlišný štandard pri novej výstavbe	
do 7 500	80	
Odlišný štandard pri prestavbe	
do 5 600	80	
.
Priemerný obstarávací náklad na 1 m2 podlahovej plochy bytu v bytovom dome (Sk)	Maximálny podiel dotácie z obstarávacích nákladov (%)	
Nižší štandard pri novej výstavbe	
do 9 650	80	
Nižší  štandard pri prestavbe	
do 7 200	80	
Ministerstvo určí na základe predložených rozpočtov stavby výšku dotácie do 80 % obstarávacích nákladov na obnovu historicky cenného bytového domu s bytmi v obci alebo v meste,  ktoré sú zapísané v zozname svetového kultúrneho dedičstva UNESCO.
Obstarávacie náklady stavby zahŕňajú náklady za stavebné práce a dodávky vrátane dane z pridanej hodnoty. Do nákladov stavby sa nezahŕňajú náklady na projektové práce, výkup pozemku ani ďalšie súvisiace náklady, napr. na technickú vybavenosť. 
V prípade obstarania bytu kúpou novopostavených bytov v bytovom dome sa obstarávacie náklady stavby, (t.j. dojednaná cena) stanovia v súlade s platným cenovým predpisom pre obstaranie bytov, ktoré sú financované z prostriedkov štátneho rozpočtu alebo ďalších prostriedkov štátu. Pre možnosť poskytnutia dotácie nesmie dojednaná cena presiahnuť cenový limit nákladov na m2 podlahovej plochy bytu upravený v tomto podprograme.
Ministerstvo v ďalších rokoch môže jedenkrát ročne upraviť výšku dotácie a maximálnych cenových nákladov podľa indexu rastu cien stavebných prác v bytovej výstavbe za ostatných 12 mesiacov, zverejneného Štatistickým úradom Slovenskej republiky v novembri bežného roka. 
Ministerstvo môže poskytnúť bonifikáciu 
a) maximálne do výšky 6 % z úroku, ktorý dohodol žiadateľ s komerčnou bankou
a)	maximálne do výšky 5 % z úroku, ktorý dohodol žiadateľ s komerčnou bankou,
b)	na úvery s lehotou splatnosti do 20 rokov,
c)	na úvery v maximálnej výške 100 mil. Sk, poskytnuté na obstaranie nájomných bytov, ktoré budú spĺňať podmienky tohto podprogramu.
Výšku bonifikácie stanoví ministerstvo k 1.1. a 1.7. bežného roka vo vzťahu k úrokovým sadzbám komerčných bánk.

Spôsob kontroly dodržania podmienok
	Obec alebo nezisková organizácia sa zaviaže, že vytvorí podmienky, aby kontrolu postupu prác na stavbe zabezpečoval poverený pracovník krajského úradu. Ministerstvo poukazuje dotáciu v mesačných splátkach, len ak:
a)	sa zrealizovali a uhradili práce a dodávky v stanovenom rozsahu z vlastných zdrojov žiadateľa,
b)	poverený pracovník okresného úradu potvrdí, že fakturované práce a dodávky financované z dotácie sa skutočne vykonali v požadovanej kvalite a v súlade s projektovou dokumentáciou,
c)	žiadateľ dodržal účel, na ktorý sa úver poskytol,
d)	nie je v omeškaní s úhradou splátky bonifikovaného úveru.
Ministerstvo poukazuje bonifikáciu v súlade s úverovou zmluvou, ktorú uzavrel žiadateľ, aby získal komerčný úver.
Postup pri poskytnutí dotácie
Ministerstvo na základe špecifických kritérií zohľadňujúcich potreby krajov určí každoročne limit dotácie pre každý kraj a oznámi ho príslušnému krajskému úradu. 
Ministerstvo poskytuje dotáciu na základe žiadosti a zmluvy o poskytnutí dotácie. Žiadosť preberá od žiadateľa príslušný okresný úrad, ktorého príslušný útvar overí dodržanie stanovených podmienok na poskytnutie dotácie. Príslušný útvar krajského úradu skontroluje, či žiadosť spĺňa podmienky na poskytnutie dotácie a posúdi žiadosť podľa priorít bytovej politiky kraja do 31. marca. Krajský úrad zašle ministerstvu vybrané žiadosti do výšky určeného limitu dotácie. Pokiaľ nenaplní do 31. marca výšku limitu dotácie, určenú pre príslušný kraj, môže predložené žiadosti  zasielať aj po tomto termíne. Žiadosti, ktoré presahujú limit dotácie, eviduje a písomne oznámi žiadateľom, že ich žiadosti zaradí do ďalšieho rozdeľovania dotácií a kópie oznámení zašle ministerstvu. Žiadateľ, ktorého žiadosť nebola postúpená na ministerstvo, môže požiadať ministerstvo o preskúmanie správnosti postupu okresného a krajského úradu.
Priority bytovej politiky kraja
Krajský úrad posudzuje predložené žiadosti podľa priorít bytovej politiky kraja, ktoré aplikujú koncepciu štátnej bytovej politiky na podmienky kraja.
Spôsob vyhlasovania podprogramu: 
	Na zabezpečenie podprogramu vydá ministerstvo osobitný predpis, v ktorom je stanovený procesný postup poskytovania dotácií, termíny podávania žiadostí, termíny a spôsob vybavovania žiadostí a rozhodovania o žiadosti. Tento predpis zverejní vo Vestníku MVRR SR, v Obecných novinách a na internetovej stránke ministerstva.